22/05/2017 | Administración LocalMunicipal
As Pontes de García Rodríguez
Secretaría
Bases que rexerán o nomeamento como funcionarios interinos do persoal das brigadas no servizo de extinción de incendios e de tres operarios/as-condutores para a motobomba municipal

O concelleiro-delegado da Área de Facenda, Patrimonio, Urbanismo e Servizos, ditou a resolución número 751/2017, do 15 de maio de 2017, que na súa parte dispositiva, di: 1.- Obxecto da convocatoria: O obxecto da presente convocatoria é o nomeamento como funcionarios interinos, ao abeiro do establecido no RDL 5/2015, Texto Refundido da Lei do Estatuto Básico do Empregado Público ( Art.10.1c) de: Dúas brigadas de extinción de incendios que constarán cada unha delas do seguinte persoal: - Un xefe de brigada. Escala: Admón Especial; Subescala: Servizos Especiais; Clase: Técnicos Medios - Un peón condutor. Escala: Admón Especial; Subescala: Servizos Especiais; Clase: Persoal de oficios - Tres peóns. Escala: Admón Especial; Subescala: Servizos Especiais; Clase: Persoal de oficios 2.- Período: Tres meses, dentro dos límites establecidos polo Convenio asinado coa Xunta de Galicia.3.- Sistema de provisión: Concurso- Oposición.4.- Retribucións: - Un xefe de brigada: Básicas Grupo B; CD: 16 C E: 114,90 €/mes - Un peón condutor: Básicas: Grupo Agrupacións Profesionais: CD: 14 CE: 90,63 €/mes - Tres peóns: Básicas: Grupo Agrupacións Proferionais: CD: 14 CE:3,68 €/mes 5.- Requisitos dos aspirantes: a) Ter a nacionalidade española ou ser nacional doutros estados aos que se refire e nas condicións que establece o artigo 57 do RDL 5/2015, Texto Refundido da Lei do Estatuto Básico do empregado público. b) Ter cumpridos os 16 anos de idade e non exceder da idade máxima de xubilación forzosa. c) Posui-la titulación seguinte: c.1) No caso do Xefe de brigada: Titulación de acceso: Técnico Superior en Xestión e organización de recursos naturais e paisaxísticos, Técnico en traballos forestais e conservación do medio natural ou formación profesional equivalente. Tamén poderán acceder as seguintes titulacións: Enxeñeiro de Montes e Enxeñeiro Técnico Forestal. Para tódolos casos: carnet de conducir B. c.2) Peón condutor: carné de conducir B c.3) Peóns: non se exixe titulación específica. d) Non padecer enfermidade ou eiva física que impida o normal exercicio da función. e) Non estar incurso en causa de incapacidade ou incompatibilidade que determine a lexislación vixente. f) Non ter sido separado mediante expediente disciplinario do servicio do Estado, Comunidade Autónoma ou Administración Local, nin atoparse inhabilitado para o exercicio das funcións públicas. Tódolos requisitos anteriores deberán terse no momento de remata-lo prazo de admisión de solicitudes e conservarse polo menos ata a data de nomeamento.6.- Presentación de solicitudes: 6.1) As instancias, ás que se achegará a documentación xustificativa dos méritos que se valoran na convocatoria, así como a titulación correspondente á lingua galega, de selo caso, e nas que se declarará o cumprimento das condicións establecidas, será dirixida ao Rexistro Xeral do Concello no prazo de dez días naturais, contados desde o seguinte ao do anuncio da convocatoria no Boletín Oficial da Provincia. Tamén se publicará no Taboleiro de Edictos e na páxina web do concello. Realizarase no modelo oficial publicado na antedita páxina web e se facilitará así mesmo no Rexistro Xeral do concello. As instancias poderán presentarse no Rexistro Xeral do concello en horario de 8:30 a 14 horas(luns a venres). Tamén poderán presentarse do xeito especificado no artigo 16 da Lei 39/2015, do 1 de outubro, do procedemento administrativo común das Administracións Públicas. (LPACAP). 6.2) Rematado o prazo de presentación de instancias, o Concelleiro Delegado de Réxime Interno e Recursos Humanos ditará resolución, no prazo de cinco días naturais, que se publicará no Taboleiro de Edictos do concello e na páxina web, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do artigo 68.1 da LPACAP. De non existir persoas excluídas, aprobarase con carácter definitivo a lista de admitidos.6.3) Transcurrido o prazo de emenda de defectos, o Concelleiro Delegado de Réxime Interno e Recursos Humanos declarará aprobada a lista definitiva de admitidos e excluídos, que se publicará no taboleiro de edictos do Concello e na páxina web do mesmo. Na citada resolución fixaráse o lugar, data e hora de realización do primeiro exercicio, xunto coa composición do Tribunal, tal e como se reflicte na base 7 6.4) Agás a convocatoria, que se publicará do xeito establecido nestas Bases, os sucesivos actos e comunicacións que se deriven da celebración deste proceso selectivo faránse públicos a través do Taboleiro de edictos da Casa do Concello, insertándose tamén na páxina web desta administración.7.-Tribunal: Será nomeado polo Concelleiro Delegado de Réxime Interno e Recursos Humanos. Tódolos membros deberán posuir a titulación ou especialización igual ou superior á esixida para as prazas convocadas e terán voz e voto. En función disto, será nomeado un Tribunal para as prazas de Xefe de Brigada e outro para as prazas restantes ( Peón condutor e peóns), do seguinte xeito: Presidente: Un funcionario/a de carreira ou empregado/a (persoal laboral fixo) do cadro de persoal do concello, co seu respectivo suplente.- Secretario/a: Un funcionario/a de carreira do cadro de persoal do concello, co seu respectivo suplente.- Vogais: Tres funcionarios/as de carreira ou empregados/as (persoal laboral fixo) do cadro de persoal do concello, co seu respectivo suplente.- Tamén se poderá proceder ao nomeamento de asesores para as probas que así o requiran e será respetada a paridade entre mulleres e homes refrexada no Texto Refundido do EBEP.8.- Criterios a valorar no proceso selectivo: 8.1. Examen médico Os aspirantes deberán achegar á solicitude un certificado médico acreditativo da realización dun examen médico que determine o cumprimento dos requisitos seguintes: Son excluíntes as lesións de corazón, pulmón ou intestinais, os trastornos psicolóxicos, as incapacidades do aparato locomotor, as doenzas infecciosas e a obesidade. Nas mulleres tamén será excluínte o embarazo. A cegueira e a sordeira son asimesmo causas de exclusión.8.2 Fase de concurso: Servizos prestados na extinción de incendios: 0,2 ptos por mes completo de servizo ata un máximo de 1,5 ptos.8.3. Probas de aptitude: Realizaranse na xornada ou xornadas que oportunamente se anunciarán na páxina web do concello e no taboleiro de edictos. Os aspirantes enténdense convocados polo coñecemento das presentes bases. Ditas probas son as seguintes: 8.3.1. Proba de aptitude física Realizarase a proba do banco, que consiste no seguinte: Emprégase un banco de 40 cm. de altura para os homes e de 33 cm. para as mulleres, no que se subirá e baixará a razón de 90 movementos por minuto (22,5 veces/minuto) durante un período de cinco minutos. O ritmo marcarase cun metrónomo. Unha vez rematado este tempo, a persoa que realizou o exercicio repousará quince segundos e unha vez rematados tomaráselle o pulso ( na muñeca ou pescozo, contando as pulsacións durante outros quince segundos). A proba realizarase nun lugar tranquilo. Precísase unha báscula para obte-lo peso dos candidatos. Cos datos obtidos, idade, peso e pulsacións, determinarase o resultado mediante táboas existentes ó efecto. Para as brigadas de extinción requírese puntuación igual a 40 como mínimo, sendo excluinte unha puntuación menor.8.3.2. Probas optativas Cando o número de aspirantes que superen o examen médico e a proba de aptitude física sexa superior ó de plazas convocadas, realizaranse as probas seguintes para a selección final. a) Examen de coñecementos Para os Xefes de Brigada: Redacción, durante o tempo máximo de sesenta minutos dun tema xenérico en relación co programa Anexo á convocatoria. O mesmo non ten que ceñirse específicamente ao contido concreto dun dos temas. Puntuaráse de 0 a 10 e valorarase o coñecemento do tema, a claridade na exposición así como na expresión dos conceptos expresados. O Tribunal poderá chamar aos aspirantes para a súa lectura. Para os peóns: ( Condutor e peóns) Realizarase durante trinta minutos un test de 25 cuestións con tres respostas alternativas por cuestión para sinalar a correcta, relativo ao programa que figura como Anexo I. Puntuarase de 0 a 10 proporcionalmente ao número de respostas correctas. Cada resposta correcta puntuará 0,4 puntos. Restarase 0,2 puntos por cada resposta incorrecta. O examen de coñecementos é eliminatorio. Serán eliminados os aspirantes que non acaden unha puntuación mínima de cinco puntos. b) Proba práctica: A realizar únicamente polos peóns (peón condutor e peón): Realizarase unha proba de manexo de ferramentas consistente na roza de matogueira baixa, abrindo unha línea ata o chan mineral de 0,5 m. de ancho por 10,00 m. de largo. Puntuarase de 0 a 5 (cero, si tarda máis de vinte minutos, e cinco, si tarda menos de dez minutos). Serán eliminados aqueles aspirantes que non acaden un mínimo de 2,5 puntos. c) Coñecemento do galego: Para o xefe de brigada, a titulación mínima será Celga 4 ou equivalente. Para o peón condutor e peóns, a titulación mínima será o Celga 2 ou equivalente. Caso de non estar en posesión desta titulación, será precisa a realizaciòn dun exercicio que consistirá, ben na traducción dun texto ou ben nunha proba de conversación. Duración máxima da proba: 15 minutos. Anunciaráse oportunamente xunto coas demáis probas a realizar. A puntuación será de Apto ou Non Apto, sendo eliminados os aspirantes que non acaden a cualificación de Apto.9. Formación de admisión e proba 9.1. Certificación de aptitude A primeira quincena constituirá o período de proba. Ó final da mesma, tendo en conta o rendemento do traballador no curso que se impartirá e a sua capacidade de integración no traballo en equipo, extenderase unha certificación de aptitude positiva ou negativa para o traballo de extinción de incendios forestais. Esta certificación terá validez únicamente a efectos de acreditación de experiencia en extinción.10.- Proposta de nomeamento e Listas de espera: Cos aspirantes que obteñan a maior puntuación, o Tribunal fará proposta de nomeamento á Concellería Delegada, reseñando a persoa designada como Xefe de brigada e os restantes membros da cuadrilla. Elaboraranse tamén unha lista de espera por cada categoría (Xefe, peón-condutor e peón), por orde decrecente de puntuación, cos aspirantes que tendo superadas as probas non acaden suficiente puntuación para seren propostos para a contratación. Esta lista de espera será tida en conta en caso dalgunha baixa dos membros contratados. Serán chamados pola orde de puntuación e caso de rexeitamento pasarán ao final da lista. En caso de esgotamento da lista procederáse a unha nova convocatoria.- 11.- Presentación da documentación.- Unha vez publicada a lista de aprobados, os aspirantes seleccionados deberán presenta-la documentación acreditativa do cumprimento das condicións esixidas na Base Quinta, no prazo de tres días naturais, a contar desde a citada publicación. Cumprido-los anteriores requisitos, procederase ao nomeamento e toma de posesión como funcionarios interinos.12.-Asistencias.- Os membros do Tribunal nomeado ó efecto percibirán as cantidades que en concepto de asistencias se prevén na lexislación de aplicación ( Asistencias por participación en tribunais de oposición ou concurso ou noutros organos encargados de selección de persoal) 13.- Reclamacións e recursos Contra as cualificacións de cada exercicio efectuado polo Tribunal poderán reclamar os interesados perante éste no prazo dos tres días seguintes ao de ser publicados. Contra a proposta de aprobados, publicación de lista de espera, etc. efectuada polo órgano de selección, poderá interpoñerse o recurso de alzada regulado pola Lei 39/2015, do 1 de outubro, no prazo dun mes, perante o Concelleiro Delegado da Area de Réxime Interno e Recursos Humanos. Contra a Resolución do Concelleiro Delegado de nomeamento dos aspirantes seleccionados, lista de espera, etc, cabe interpor recurso potestativo de reposición perante o dito concelleiro no prazo dun mes; ou, directamente, recurso contencioso-administrativo, no prazo de dous meses, diante do Xulgado do Contencioso-Administrativo N.º 1 de Ferrol ou, á súa eleición, o Xulgado da circunscripción na que teña aquel o seu domicilio.14.- Impugnación. As presentes bases poderán ser impugnados polos interesados nos casos e na forma previstos na Lei 39/2015, do 1 de outubro, de réxime xurídico do procedemento administrativo común das administracións públicas.1.-Os incendios e o seu desenvolvemento.2.-As actuacións en incendios forestais.3.-O lume e a súa propagación.4.-Instrumental de extinción de incendios: clases e utilización.5.-Actuacións en vivendas obxecto de sinistro.6.-Os vehículos de extinción de incendios e a súa dotación.7.-Primeiros auxilios: nocións básicas.8.-Rescates: natureza e clases 9.-Protección dos ecosistemas forestais.10.-A colaboración da Xunta e os concellos na extinción dos incendios.11.-A Constitución española de 1978. Principios xerais. Estrutura e contido.12.-A Administración pública no ordenamento español. A personalidade xurídica da Administración pública. Clases de administracións públicas.13.-A administración local. Concepto e desenvolvemento normativo no marco da Unión Europea.14.-O municipio. A provincia. Desenvolvemento xurídico-normativo.15.-O municipio das Pontes de García Rodríguez. Coñecemento do casco urbano, parroquias e lugares.16.-O Concello das Pontes. Organización municipal: Departamentos e servizos que presta o concello aos veciños.1.- Obxecto da convocatoria: O obxecto da presente convocatoria é o nomeamento de: 3 OPERARIOS-CONDUTORES para a motobomba municipal.- 2.- Período e modalidade de adscripción: O obxecto da presente convocatoria é nomeamento como funcionarios interinos, ao abeiro do establecido no RDL 5/2015 polo que se aproba o Texto Refundido da Lei do Estatuto Básico do Empregado Público ( Art.10.1c) de tres operarios condutores de motobomba. Todo isto en cumprimento do Convenio asinado ao efecto coa Xunta de Galicia sobre participación na prevención e defensa dos incendios forestais.3.- Sistema de provisión: Concurso-Oposición.4.- Retribucións: Básicas: Grupo Agrupacións Profesionais: CD: 14 C. E. 106,05€/mes 5.- Requisitos dos aspirantes: a) Ser de nacionalidade española ou dun estado membro da Unión Europea. b) Ter cumpridos os 16 anos de idade e non exceder da idade máxima de xubilación c) Estar en posesión do carnet de conducir clase C.- d) Non padecer enfermidade ou eiva física que impida o normal exercicio da función. e) Non estar incurso en causa de incapacidade ou incompatibilidade que determine a lexislación vixente. f) Non ter sido separado mediante expediente disciplinario do servicio do Estado, Comunidade Autónoma ou Administración Local, nin atoparse inhabilitado para o exercicio das funcións públicas. Tódolos requisitos anteriores deberán terse no momento de remata-lo prazo de admisión de solicitudes e conservarse polo menos ata a data de formalización do contrato.6.1) As instancias, ás que se achegará a documentación xustificativa dos méritos que se valoran na convocatoria, así como a titulación correspondente á lingua galega, de selo caso, e nas que se declarará o cumprimento das condicións establecidas, será dirixida ao Rexistro Xeral do Concello no prazo de dez días naturais, contados desde o seguinte ao do anuncio da convocatoria no Boletín Oficial da Provincia. Tamén se publicará no Taboleiro de Edictos e na páxina web do concello. Realizarase no modelo oficial publicado na antedita páxina web e se facilitará así mesmo no Rexistro Xeral do concello. As instancias poderán presentarse no Rexistro Xeral do concello en horario de 8:30 a 14 horas(luns a venres). Tamén poderán presentarse do xeito especificado no artigo 16 da Lei 39/2015, do 1 de outubro, do procedemento administrativo común das Administracións Públicas. (LPACAP). 6.2) Rematado o prazo de presentación de instancias, o Concelleiro Delegado de Réxime Interno e Recursos Humanos ditará resolución, no prazo de cinco días naturais, que se publicará no Taboleiro de Edictos do concello e na páxina web, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do artigo 68.1 da LPACAP. De non existir persoas excluídas, aprobarase con carácter definitivo a lista de admitidos.6.3) Transcurrido o prazo de emenda de defectos, o Concelleiro Delegado de Réxime Interno e Recursos Humanos declarará aprobada a lista definitiva de admitidos e excluídos, que se publicará no taboleiro de edictos do Concello e na páxina web do mesmo. Na citada resolución fixaráse o lugar, data e hora de realización do primeiro exercicio, xunto coa composición do Tribunal, tal e como se reflicte na base 7 6.4) Agás a convocatoria, que se publicará do xeito establecido nestas Bases, os sucesivos actos e comunicacións que se deriven da celebración deste proceso selectivo faránse públicos a través do Taboleiro de edictos da Casa do Concello, insertándose tamén na páxina web desta administración.7.-Tribunal: Será nomeado polo Concelleiro Delegado de Réxime Interno e Recursos Humanos. Tódolos membros, xunto cos seus respectivos suplentes, deberán posuir a titulación ou especialización igual ou superior á esixida para as prazas convocadas e terán voz e voto. Poderáse así mesmo nomear aos asesores que se considere oportuno para a celebración das probas. O nomeamento publicarase xunto coa publicación definitiva de aspirantes admitidos e excluídos. A composición será a seguinte: Presidente: Un funcionario/a de carreira ou empregado/a (persoal laboral fixo) do cadro de persoal do concello, co seu respectivo suplente.- Secretario/a: Un funcionario/a de carreira do cadro de persoal do concello, co seu respectivo suplente.- Vogais: Tres funcionarios/as de carreira ou empregados/as (persoal laboral fixo) do cadro de persoal do concello, co seu respectivo suplente.- Tamén se poderá proceder ao nomeamento de asesores para as probas que así o requiran e será respetada a paridade entre mulleres e homes refrexada no Texto Refundido do EBEP. Os aspirantes deberán achegar á solicitude un certificado médico acreditativo da realización dun examen médico que determine o cumprimento dos requisitos seguintes: Son excluíntes as lesións de corazón, pulmón ou intestinais, os trastornos psicolóxicos, as incapacidades do aparato locomotor, as doenzas infecciosas e a obesidade. Nas mulleres tamén será excluínte o embarazo. A cegueira e a sordeira son asimesmo causas de exclusión.8.2.- Fase de concurso: A fase de concurso non será eliminatoria. As puntuacións obtidas en ámbalas fases sumaranse para a determinación dos aspirantes elixidos. Servizos prestados en postos que leven aparellada a realización de tarefas como operario-conductor de motobomba: 0,2 puntos por mes completo de servizos, ata un máximo de 1,5 puntos. Realizaranse na xornada ou xornadas que oportunamente se anunciarán na páxina web do concello e no taboleiro de edictos. Os aspirantes enténdense convocados polo coñecemento das presentes bases. Ditas probas son as seguintes: 8.3.1. Proba de aptitude física Realizarase a proba do banco, que consiste no seguinte: Emprégase un banco de 40 cm. de altura para os homes e de 33 cm. para as mulleres, no que se subirá e baixará a razón de 90 movementos por minuto (22,5 veces/minuto) durante un período de cinco minutos. O ritmo marcarase cun metrónomo. Unha vez rematado este tempo, a persoa que realizou o exercicio repousará quince segundos e unha vez rematados tomaráselle o pulso ( na muñeca ou pescozo, contando as pulsacións durante outros quince segundos). A proba realizarase nun lugar tranquilo. Precísase unha báscula para obte-lo peso dos candidatos. Cos datos obtidos, idade, peso e pulsacións, determinarase o resultado mediante táboas existentes ó efecto. Para as brigadas de extinción requírese puntuación igual a 40 como mínimo, sendo excluinte unha puntuación menor.8.3.2 Proba práctica sobre o manexo da motobomba, consistente na demostración polo aspirante do coñecemento dos aspectos de funcionamento xeral e dos accesorios da mesma. A puntuación máxima da fase de oposición será de 20 puntos. A Comisión Seleccionadora terá en conta á hora da valoración o seguinte: nivel de coñecemento e manexo do equipamento, así como o tempo empregado na realización da proba. A data, hora e lugar de celebración da proba serán anunciados oportunamente no taboleiro de anuncios e na páxina web, non sendo convocados os aspirantes expresamente para a celebración da mesma.8.3.3 Proba de coñecementos da lingua galega para aqueles aspirantes que non acrediten posuir a titulación CELGA 2 ou equivalente. A puntuación será de Apto ou Non Apto, sendo eliminados os aspirantes que non acaden a cualificación de Apto.9.- Proposta de nomeamento e Lista de espera: Cos 3 aspirantes que tendo superado o proceso selectivo, incluído o coñecemento de lingua galega, obteñan a maior puntuación, o Tribunal fará proposta de nomeamento á Concellería Delegada. Elaborarase tamén, de considerarse procedente, unha lista de espera, por orde decrecente de puntuación cos aspirantes que tendo superadas as probas non acaden suficiente puntuación para seren propostos para o nomeamento. Esta lista de espera poderá ser tida en conta en caso dalgunha baixa dos membros propostos. Serán chamados pola orde de puntuación e caso de rexeitamento pasarán ao final da lista. En caso de esgotamento da lista procederáse a unha nova convocatoria.10.- Presentación da documentación.- Unha vez publicada a lista de aprobados, os aspirantes seleccionados deberán presenta-la documentación acreditativa do cumprimento das condicións esixidas na Base Quinta, no prazo de tres días naturais, a contar desde a citada publicación. Cumprido-los anteriores requisitos, polo Concelleiro Delegado procederase ao nomeamento como funcionarios interinos.” Contra as cualificacións de cada exercicio efectuado polo Tribunal poderán reclamar os interesados perante éste no prazo dos tres días seguintes ao de ser publicados. Contra a proposta de aprobados, publicación de lista de espera, etc. efectuada polo órgano de selección, poderá interpoñerse o recurso de alzada regulado no artigo 114 e seguintes da Lei 30/1992, do 26 de novembro, no prazo dun mes, perante o Concelleiro Delegado da Area de Réxime Interno e Recursos Humanos. Contra a Resolución do Concelleiro Delegado de nomeamento dos aspirantes seleccionados, lista de espera, etc, cabe interpor recurso potestativo de reposición perante o dito concelleiro no prazo dun mes; ou, directamente, recurso contencioso-administrativo, no prazo de dous meses, diante do Xulgado do Contencioso-Administrativo N.º 1 de Ferrol ou, á súa eleición, o Xulgado da circunscripción na que teña aquel o seu domicilio. As presentes bases poderán ser impugnados polos interesados nos casos e na forma previstos na Lei 39/2015, do 1 de outubro, de réxime xurídico do procedemento administrativo común das administracións públicas. As Pontes de García Rodríguez, 15 de maio de 2017 O concelleiro delegado de Facenda, Patrimonio, Urbanismo e Servizos Antonio Alonso Román (Decreto 659/2017, do 02 de maio de delegación das funcións atribuídas á concellería delegada de Réxime Interno e Recursos Humanos)